Source: https://www.riigiteataja.ee/akt/688521
Timestamp: 2020-07-04 12:54:14+00:00
Document Index: 3596901

Matched Legal Cases: ['§ 1', '§ 81', '§ 8', '§ 9', '§ 361', '§ 2']

RT I 2003, 82, 550
Vabariigi Presidendi 19. detsembri 2003. a otsusega nr 494
§ 1. Kodakondsuse seaduses (RT I 1995, 12, 122; 83, 1442; 1998, 111, 1827; 2000, 51, 323; 2001, 93, 565; 2002, 53, 336; 62, 376; 90, 518; 2003, 18, 101) tehakse järgmised muudatused:
1) seadust täiendatakse §-ga 81 järgmises sõnastuses:
«§ 81. Keeleõppe kulude hüvitamine
(1) Käesoleva seaduse § 8 lõikes 3 nimetatud eesti keele eksami ning käesoleva seaduse § 9 lõikes 2 nimetatud Eesti Vabariigi põhiseaduse ja kodakondsuse seaduse tundmise eksami positiivselt sooritanud isikule hüvitatakse koolitusluba omavale erakoolile eesti keele õppe eest tasutud õppemaksust kuni 100 protsenti Vabariigi Valitsuse kehtestatud piirmäära ulatuses.
(2) Keeleõppekulude hüvitamise teostamiseks määrab haridus- ja teadusminister volitatud asutuse.
(3) Keeleõppekulude hüvitamiseks esitab eesti keele eksami ning Eesti Vabariigi põhiseaduse ja kodakondsuse seaduse tundmise eksami positiivselt sooritanud isik hiljemalt kolm kuud pärast mõlema eksami sooritamist haridus- ja teadusministri volitatud asutusele avalduse, millele on lisatud isikut tõendava dokumendi koopia ning õppemaksu tasumist tõendav dokument või selle ametlikult kinnitatud ärakiri.
(4) Haridus- ja teadusministri volitatud asutus kannab õppemaksu hüvitise eesti keele eksami ning Eesti Vabariigi põhiseaduse ja kodakondsuse seaduse tundmise eksami positiivselt sooritanud isiku avalduses näidatud pangakontole hiljemalt kahe kuu jooksul pärast avalduse esitamist.»;
« § 361. Keeleõppe kulude hüvitamise rakendamine
(2) Eesti keele eksami ning Eesti Vabariigi põhiseaduse ja kodakondsuse seaduse tundmise eksami positiivselt sooritanud isikule, kes on eesti keele õpet alustanud enne 2004. aasta 1. jaanuari, hüvitatakse eesti keele õppe eest tasutud õppemaks ka juhul, kui õpet läbiviiv koolitusasutus ei oma koolitusluba.»
§ 2. Käesolev seadus jõustub 2004. aasta 1. jaanuaril.